عراقین کرکوک شهرینده، تورکمن آکادمیسین علی آلماس، نامعلوم شخصلرین تشکیل ائتدیگی سلاح‌لی سالدیری سونوجو حیاتینی ایتیردی.
گوونلیک قایناق‌لارین‌دان آلینان معلوماتا گؤره، کرکوک اونیورسیته‌سی حقوق فاکولته‌سی خوجاسی علی آلماس، شهر مرکزین‌ده اتومبیلی ایله حرکت حالین‌دا سالدیرییا اوغرادی.
آلماس، حادثه یئرین‌ده حیاتینی ایتیردی.
کرکوک پلیسی، حادثه ایله باغلی آراشدیرما باشلاتدی.
عراق تورکمن جبهه‌سی باشقانی ارشد صالحی، حادثه‌نی قینایاراق، عراق‌دا تورکمنلره قارشی جینایت و تهدیدلرین داوام ائتدیگینی وورغولادی.
صالحی،
"دونیایا، آرتیق تورکمنلری گؤرمزدن گلمه‌یین دئیه سس‌لنیریک" دئدی.
کرکوک‌لو بعضی تورکمن آکادمیسینلر و تورکمن مدنی قورولوش عضولری ده، آلماسین سالدیری سونراسی چکیلن فوتوگرافینی سوسیال مئدیا آراجیلیغی ایله پایلاشاراق، تورکمنلره قارشی سالدیریلارین سونا چاتماسینی ایسته‌دی.
